
Imre Szabo (Hungarujo) 


NOVembriĝas 


Auror' viola 





plenŝprucas niajn tagojn — 
aŭtuno velkas, 
sekvas nur monstro blanka 


en vento disblovanta. 


Nia animo 

preĝas al eternulo: 
donu la ŝancon 
por renoviĝi forte, 


por renoviĝi forte. 





En tiu monato 


senfortas la suno, 
jam estas aŭtuno, 


ŝatata sezono, 


Pli kaj pli malvarme 
alvenas aŭroro, 
flugas en aero 
fluma bonodoro. 

Per ĉiela farbo 
verkas la Aŭtoro, 
oriĝas pejzaĝo 
sur tera pentraĵo. 


Falintaj kaj flavaj, 
folioj multiĝas, 

la branĉoj kalviĝas, 
belegan vestaĵon 
arbaroj forĵetas. 


Subaj arbfolioj 
lastafoje dancas, 
poste kiel kampo 
ili kune brunas, 
per tabaka bruno 


jam finadiaŭas. 


Varmkolora robo 
rapide iĝas rubo, 
dormema kovrilo 


kuŝas sur la tero. 


Nekonataj paŝoj 
ĉi tapiŝon tretas, 
sensukaj folioj 
krake susuras. 


Al tiu muziko 
nur la vento fajfas, 
pri laca naturo 


jena bildo plaĉas. 


Plaĉas tiu bildo 
pri laca naturo, 


sed mutigas birdon 

profunda funebro. 


Kiel kondolencus 
oferitajn fruktojn, 
nenio lumigas 


la malhelajn noktojn. 


Tamen etaj fajroj 
subite bruliĝas, 
estimon vivantoj 


per ili esprimas. 


Kandeloj lumigos 
la plej nigrajn noktojn, 
buketoj ornamos 


memorigajn tombojn. 


Komencan pereon 
pluveto priploras, 
grizan horizonton 


la nebulo kaŭzas. 


Wislawa Szymborska (1923-) 


u “i 








LANEVIDANTOJ 


La poeto legas versojn al la nevidantoj. 
Li ne supozis, ke estos malfacile . 
Tremas la voĉ” 


Tremas la manoj. 


Li sentas „ ke ĉiu frazo 
elmetitas je provo de l” obskuro. 
Gi devas aranĝi sin mem 


sen koloroj kaj lumoj. 


Danĝera aventuro 
por steloj en liaj versoj, 


por l” aŭroro, la ĉielarko, la nuboj, la luno, 


LAAPABLEVO DE 


penseo 


por la fiŝo tiel arĝenta sub akvo 


kaj la nizo silenta alte en ĉielo. 


Li legas — tro tardas por ne legi- 

pri knabo en flava vent-jako sur verda herbejo, 
pri ruĝaj tegmentoj dissemitaj en la valo, 
moveblaj numeroj sur ĉemizoj de l” ludantoj, 


kaj nuda nekonatino en la pordo nefermita. 


Li volus prisilenti, sed ne eblas, 

ĉiujn sanktulojn sur preĝeja volbo, 

ĉi adiaŭan geston el vagon-fenestro, 

ĉi vitron de mikroskopo kaj ringo-radion, 

L' ekranojn, la spegulojn, la vizaĝojn en 


albumo. 


Sed grandas l” afableco de la nevidantoj, 
ilia komprenemo kaj grandanimeco. 


Ili aŭskultas, ridetas kaj aplaŭdas. 


Iu el ili eĉ alproksimiĝas 
kun la libro aperta inverse 


petante aŭtografon, kiun ne vidos . 





esperantigis 
e p S 
Helena Tylipska (Italujo) 
Mi dediĉas ĝin al 


nevidantaj amikoj 


Esperantistoj el Ipernity 


Vejdo (Ĉinio) 


Vintraj Hajkoj 


Ululas vento 
Tra kampoj kaj arbaro 
El okcidento 


Neĝeroj flirtas 
Arĝenta la pejzaĝo 


Vivece bildas 


Sporadas homoj 

Irantaj sur la stratoj 


Sub neĝaj vomoj 


Ne movas rojo 
Kuŝanta sub glacio 
Jen kun malĝojo 


Junuloj brue 
Aktivas kun vigleco 


Kantante ĝue 


Alportas vere 
Varmecon ili ja al 


Silent” surtere 


Maristo (Rusujo) 


LI Sentitole 


Humoro por la poezi', 
Mi perdis ĝin en urba bruo 
Kaj komenciĝis malkonstruo 


De la ekzista iluzi'. 


Revante blinde en senlum' 
Konstruis mi kastelojn pensajn - 
Imagojn vanajn kaj maldensajn, 
Blovitajn per la palpebrum'. 


Realo vokas min eksteren 

En mondon sen sentema kor', 

En kiu arta senlabor' 

Konduki povas nur subteren. 
01.10.10 

kopok 

Jen - fina disiĝo, 

Ne plu vi aspiros al mi. 

Neniam kuniĝos 


Por dormi en amharmoni. 


Mi sentas angoron, 
Gi fluas de kapo al kor', 
Kaj nur rememoro 


Vokiĝas per mia dolor'. 

penseo 


Disparte ni iros 

Tra vivo. Malestas futur'. 

Ne plu ni admiros 

La amon. Estiĝis la mur', 
01.11.10 


Cecilia Meireles (1901-1964) 

IN 














Al ŝip' mi fidis mian revon, 

la ŝip' al mar', ne por navigi. 
Ke l' rev' pereu miaj manoj 
breĉon al mar' ne tardis igi. 

La manoj, ankoraŭ malsekaj, 
bluvenas el ondkvazaŭvundo, 
kaj l' kolor' gutfale de l' fingroj 
farbos l' aridecon de l' grundo. 
Elfora vento proksimiĝas, 

la nokton skurĝos tuj la vip'. 
Vanue pli kaj pli sub l' akvon 
jen mia rev', ene de ŝip'... 

Ke la maro ne ĉesu kreski 
multploros mi kvazaŭ pro devo, 
kaj ke l' ŝipo trafu la fundon, 
kaj malaperu mia revo, 

Poste, ĉio perfekte statos: 
ondoj kaj plaĝo jam ebenaj, 
roke-sekaj miaj okuloj, 


kaj miaj du manoj forsvenaj. 


Esperantigis 
Wel (Brazilo) 





4 n-ro 230 
Cineske 
Vejdo (Ĉinio) 


oforo onga o kaj Lupo 


ĉina antikva fablo 





—laŭ ĉineska skemo Linjiang-xian“ 
Donggŭo estis vere 
multescia sinjor”, 
sed kun pedanta odor”. 
Neni” krom libroj 


en lia memor”. 


Iutage vojaĝis 

l kun libera kor” 

kaj sak” da librotrezor” 
por la oficon 


en la metropol'. 


Duonvoje lupo 
alkuris subite 

kaj diris senhezite 
"Sinjor”, mi vere 


forkuras glite 


de mava ĉasisto, 

kiu ja rapide 
persekutas min ŝvite. 
Kaj sagon trafis 


mi,ve, vundite. 


Ĉu mi povus kaŝi 
min en la librosak”? 
Se libere de atak” 
lia, mi certe 


, nu 


vin dankos per pag 


Kompreneble li ja 
sciis pri lupa plag”, 
sed li lupon en fuĝ-vag” 


vidante naskis 


—1016— 


penseo 


kompaton de svag'. 


"Kvankam mi ofendos 
ĉasanton kun konsci”, 

mi savos kun simpati” 

vin pro via pet” 


pn 


el la tragedi”. 


Do li malplenigis 
la sakon jen por ĝi. 
Je [' kriza situaci” 
ĝin en la sakon 


haste vokis li. 


La lup' sin kuntiris 
malgranda kiel bul'. 

La sinjor” ĝin sen skrupul” 
metis en sakon, 


ligis ĝin per ŝnur”. 


Baldaŭ la ĉasisto 

al li venis per kur” 

kaj serĉis por ĝia spur”. 
Li demandis lin 


“He, vi maljunul”, 


ĉu vi vidis lupon? 
Kien ĝi timplene 
forkuris plor-miene?” 
Donggŭo respondis 


balbute jene, 


“Estas multaj vojoj. 
Eble ĝi malbene 
forfuĝis rekte pene 
laŭ tiu vojo 


ĝis tute svene.” 


La ĉasist' lin kredis 

kaj ĉasis ĝin jam for. 

La lupo en sak” kun plor” 
petis al Donggŭo, 


"Karega sinjor”, 

lasu min eliri 

pro via milda kor”. 
Mi ja pro via favor” 
dankos senfine 


per ĉia trezor”." 


Tiuj dolĉaj vortoj 
konfuzis lin tute. 

Li l' sakon miskondute 
apertis tuje 


tiuminute. 


Tuje el la sako 

lupo senbalbute 
diris, “Mi vin salute 
danku pro l” savo. 


Nun min altrude 


ekronĝas malsato. 
Kial vi ne vole 

lasu min manĝi fole 
jen vian karnon 


por mi konsole? 


Faru al mi plian 
favoron bonvole.” 
Ĉe tio fort-muskole 
ĝi sin ĵetis al 


Donggŭo malmole. 


La sinjoro luktis 

kun la lupo pene. 

Tiam kampul” promene 
preterpasis kun 


ŝpato man-tene. 


Danggŭo lin haltigis 
kaj petis ĉagrene 
al li juĝi konvene 
pri pravig' de l' lup' 


mava venene. 





penseo 


kredas jen kun garanti'. 
Ĉu tiu sako 


tre malgranda, fi, 


povus enteni ĝin 

de tia dimensi”? 

En sakon vin ŝovu Vi 
kaj mi atestu 


pri l” situaci'." 


La lupo sin ŝovis 

en sakon kun konsent'. 
La kampulo de prudent” 
ligis sakbuŝon 


ŝnure dum moment'. 


Li diris al Donggŭo, 
"Vi kun bonkora sent” 
ne devas en evident” 
konduti ŝafe 


al lup” sen atent'. 


Ne ŝanĝas naturon 
tia best” karn-vora. 
Kiel sekvo horora 

se vi kompatas 


lupon mildkora!” 


Ĉe tio li svingis 

la ŝpaton dur-vola 
antaŭ Donggŭo stupora, 
kaj batmortigis 


lupon pulvora. 


„Tu 


“Linjiang-xian (feo ĉe rivero): ĉina fiksforma 


poemo el du strofoj kun po 5 versoj de 66,7,55 


La kampulo diris, 


"Viajn vortojn ne mi 

laŭ rimaranĝo xa,a,xa (x=senrima) 


Lily (Ĉinio) 


Ne forgesu min 


—laŭ ĉineska skemo Chaitoufeng“ 
post amor' 
kun langvor' 
mi konscias pri trezor' 
ampasi' 
kaj mani' 
bezoniĝas 
en sent-seri' 


Mi, mi, Mi 


post tru-bor' 

ĝoj' en kor' 

ne forgesu pri valor' 
miaj pi' 

kaj ĝemkri' 
enkapiĝu 

kun emoci' 


Vi, VI, Vl 


Cindy Mckee (Usono) 





Mundo de Va 

pri la sun' 

l jam versis en la jun'. 

En somer' 

de afer' 

nomita VIV', 

Li versas per 

kler', 

kler', 

kler'! 
XChaitoufeng (feniksa harpinglo): ĉina 
fiksforma poemo el du strofoj kun po ok versoj 
de 3,3,7; 3,3, 44, 1, 15, 1“ silaboj, kun 
rimaranĝo de aaa, bbxbBB kaj la lasta verso 


de strofo devas esti tri samaj silaboj. 


Yanke (Ĉinio) 


—laŭ ĉineska skemo Xijiangyue“ 





vintra lun” en nebul” 
brilas treme en svag' 
super frida akv” de lag” 
kvazaŭ bild” en imag” 


vintra lun” en fumo 
flosas en glita vag” 
ĝis la krono de kratag' 
ĉe l” montvoja zigzag. 


“Xijiangyue (luno super okcidenta rivero): 


(pensoj en okazo de naskiĝtago de Vejdo, ĉina fikforma poemo el du strofoj kun po 4 
22-10-2010) 


—laŭ ĉineska skemo Chaitoufeng 


versoj de 66,7,6 silaboj, laŭ rimaranĝo xa,a,a 


(x=senrima) 


Vejdo nun 

versas kun 

lerto en monda komun'. 
Eĉ aer', 

atmosfer' 

pli ĉineskas, 

sur nia sfer', 

ter' 
ter' 


ter'! 


Pri la lun' 


Eto (Ĉinio) 


limao doĝo 


—laŭ ĉineska skemo Yijianmei“ 
bunte en vintra rigor” 
ekdisforas 
sub suna glor” 
ruĝaj, flavaj kaj blankaj 


umefloroj 

kun bonodor” 


homoj kun serena kor” 

aprecas kaj 

laŭdas en ĥor” 

per klakado de l' lango 

jen pri arom' 

jen pri kolor” 
XYiianmei (branĉo da «umefloro): ĉina 
fiksforma poemo el du strofoj kun ses versoj 
de 7,44,744 silaboj, laŭ rimaranĝo a,xa,xxa (x 


= senrima) 


Sero (Ĉinio) 


Falanta folio 


—laŭ ĉineska skemo Yugezi“ 
ŝvebas foli” en aer” 
malsupren al la river” 
sen konsci” 
kun leĝer” 


al ondmortiga danĝer” 


Cindy Mckee (Usono) 


Falinta folio 


—laŭ ĉineska skemo Yugezi 

Krispita, eluzita, 

turnita, konfuzita 

mi ondas 

skurĝita, kontuzita, 

ĉu fine, rifuzita? 
“Yugezi (fiŝista kanto): ĉina fiksforma poemo 
el 5 versoj de 7,7,33,7, silaboj, laŭ rimaranĝo 


a,a,xa,a (x=senrima) 


Yanke (Ĉinio) 


Urbo en sonĝo 


—laŭ ĉineska skemo Tasuoxing“ 


grizo kovras 


penseo 


ĉion nure 
staras blokoj konture 
betonaj kaj ferŝtalaj 


malvarmsente kaj dure 


homamaso 
hastas kure 
por manĝaĵoj konkure 
mankas intersalutoj 
intimeco—senspure 
“Jasuoxing (paŝo sur herbo): ĉina fiksforma 
poemo el du strofoj kun po 5 versoj de 44,7,77 


silaboj, laŭ rimaranĝo de xa,a,xa (x=senrima) 


lakonto pri beleco 


—laŭ ĉineska skemo Haoshijin“ 
ŝajne alvenis 
vi al mi leĝere 
kun aminda mien' 


jen enaere 


kiel blanka nubero 
tiam espere 
mi atendadis vin 


ĉiam sincere 


jen ekde tiam 
mi ne malplenis plu 
vi jam min konkeris 


kaŝite sen bru” 


mi vidis vin surstrate 

rakont” pri ni du 

ekis kun belaĵo 

jen en kontinu' 
XHaoshijin (proksimiĝas bona afero): ĉina 
fiksforma poemo el du strofoj kun po 4 versoj 
de 56,65/75,65 silaboj, laŭ rimaranĝo xa,xa / 


xa,xa (x = senrima) 

Maupassant (1850-1893) 





Al Camille Oudinot 


Sinjorino Orelo estis ŝparema. Ŝi konis la 


valoron de unu soldo, kaj posedis armilaron da 
severaj principoj koncerne la monmultobligon. 
Evidente, ŝia domservistino penegis por 
plenigi la bazarkorbon; kaj S-ro Orelo obtenis 
sian = poŝmonon nur kun ekstrema 
malfacileco.Tamen, ili komforte vivis, kaj ne 
havis infanojn; sed S-ino Orelo sentis veran 
doloron, kiam ŝi vidis eliri la monerojn de sia 
hejmo. Tio estis kiel korŝiro; kaj ĉiufoje kiam 
ŝi devis elspezi kelkan monsumon, kvankam 
nepre necesan, ŝi tre malbone dormis la 
sekvantan nokton. 

Orelo senĉese ripetis al sia edzino: 

— Vi devus esti pli donacema, ĉar neniam 
ni forkonsumas enspezon. 

Ŝi respondis : 

— Neniam oni scias tion, kio povas okazi. 
Preferinde estas posedi pli multe ol malpli. 

Ŝi estis malgranda kvardekjara virino, 
vigla, sulkiĝanta, pura kaj ofte incitita. 

Ŝia edzo, ĉiumomente, plendis pro la 
seniĝoj, kiujn ŝi suferigis al li. Estis iuj, kiuj 
fariĝis al li aparte tedaj, ĉar ili tuŝis lian 
vantemon. 

Li estis ĉefa komizo en la milita 
Ministerio, kaj li restadis tie nur por obei al sia 
edzino, por pligrandigi la neutiligitajn rentojn 
de la hejmo. 

Nu, dum du jaroj, li venis al la oficejo, 
kun la flikita 
ridigisliajn kolegojn. Tedita pro iliaj mokaĵoj, 


sama pluvombrelo, kiu 
l postulis, ke S-ino Orelo aĉetu al li novan 
pluvombrelon. Ŝi aĉetis al li unu, kiu kostis ok 
frankojn kaj kvindek centimojn, la rabatan 
artiklon de granda magazeno. La oficistoj, 


n-ro 230 





penseo 


ekvidante tiun objekton, kiu multnombre 
svarmis en Parizo, rekomencis iliajn ŝercojn, 
kaj Orelo abomeninde horore suferis pro tio. 
La pluvombrelo senvaloris. Post tri monatoj, 
ĝi estis eksterserva, kaj la gajeco fariĝis 
ĝenerala en la Ministerio. Oni komponis eĉ 
kanzonon, kiun oni aŭdis dum la tuta tago, de 
la supro ĝis la malsupro de la vastega 
konstruaĵo. 

Orelo, incitegita, ordonis al sia edzino, ke 
ŝi elektu novan pluvombrelon, el fajna silko, 
je dudek frankoj, kaj ŝi alportu al li la 
aŭtentikan fakturon. 

Ŝi aĉetis unu je dek ok frankoj, kaj 
transdonante ĝin al sia edzo, ruĝa pro kolero, 
ŝi deklaris : 

— Vi havos ĝin almenaŭ kvin jarojn. 

Orelo, triumfanta, atingis veran sukceson 
en la oficejo. 

Kiam vespere li revenis hejmen, lia 
edzino, ekrigardante per maltrankvila okulo la 
pluvombrelon, diris al l: 

— Vi ne devus lasi ĝin kumpremita per la 
kaŭĉuka ŝnureto, tio estas la plej bona rimedo 
por facile tranĉi la silkon. Vi devas atenti pri 
ĝi, ĉar mi ne aĉetos baldaŭ alian al vi. 

Ŝi ekprenis ĝin, malagrafis la rubandon 
kaj forskuis la plisojn. Sed ŝi restadis frapata 
pro la emocio. Ronda truo, granda kiel 
centimo, aperis (al ŝi) meze de la pluvombrelo. 
Estis cigara bruldifekto! 

Ŝi balbutis : 

— Kion ĝi havas ? 

Ŝia edzo trankvile respondis, ne 
rigardante: 

— Kiu, kio ? Kion vi volas diri ? 

Nun la kolero sufokis ŝin; ŝi ne plu povis 
paroli : 

— Vi... vi... (bi) bruligis... vian... vian... 
pluvombrelon. Sed vi... vi... vi do frenezas!... 
Vi volas sengroŝigi nin ! 

Li sin turnis, sentante sin paliĝi : 


— Kion vi diras? 

- Mi 


pluvombrelon. Jen!... 


diras, ke vi bruligis vian 

Kaj, impetante al li, kvazaŭ por bati lin, ŝi 
violente metis la etan cirklan bruldifekton sub 
lian nazon. 

Li restadis «konfuzegita antaŭ tiu 
bruldifekto, balbutante : 

— Tio, tio... kio estas tio? Mi ne scias! 
Nenion mi faris, nenion, tion mi ĵuras al vi. Mi 
ne scias kion ĝi havas, tiun pluvombrelon! 

Nun ŝi kriis : 

— Mi vetas, ke vi ŝercis per ĝi en via 
oficejo, ke vi ludis la ĵongliston, ke vi 
malfermis ĝin por montri ĝin. 

Li respondis : 

— Mi malfermis ĝin nur unufoje, por 
montri kiom ĝi estis bela. Jen la tuto. Tion mi 
ĵuras al vi. 

Sed ŝi furioze piedfrapis, kaj ŝi faris al li 
geedzan scenon, unu el tiuj, kiuj igas la 
familan hejmon ankoraŭ pli timinda, por 
pacema viro, ol batalkampon, kie pluvas la 
kugloj. 

Ŝi alĝustigis flikaĵon el silkopeco de 
malsama koloro, fortranĉita el la malnova 
pluvombrelo; kaj la postan tagon Orelo foriris, 
humil-miene, kun la flikita instrumento. Li 
enmetis ĝin en sian ŝrankon, kaj pensis nur pri 
ĝi, kiel oni pensas pri ajna aĉa memoraĵo. 

Sed vespere, apenaŭ li revenis, lia edzino 
ekkaptis lian pluvombrelon el liaj manoj, 
malfermis ĝin por kontroli ĝian staton, kaj ŝi 
restadis sufokiĝinta antaŭ neriparebla 
katastrofo. Ĝi estis disborita kovrita per etaj 
truoj, kiuj evidente devenis de bruldifektoj, 
kiel se sur ĝin oni malplenigis la cindron de 
brulanta pipo. Ĝi estis komplete difektita 
senrimede ripareble. 

Ŝi rigardadis tion, neniun vorton dirante, 
tro indignigata por eligi sonon el sia gorĝo. Li 
ankaŭ, konstatante la damaĝon, restadis stulta, 
timegata, konsternata. 

Poste ili sin rigardis reciproke; poste li 


mallevis la okulojn; poste li ricevis sur la 

penseo 


vizaĝon la boritan objekton, kiun ŝi ĵetis al li; 
poste ŝi kriis, retrovante sian voĉon en furioza 
kolero: 

— Ha! kanajlo! kanajlo! Vi intence faris 
tion! Sed tion vi repagos al mi! Pluvombrelon 
vi ne plu havos... 

Kaj la geedza sceno rekomenciĝis. Post 
unu horo de tempesto, fine li povis pravigi sin. 
Li ĵuris, ke li nenion komprenis; ke tio povis 
nur deveni de malbonvoleca aŭ venĝema ago. 

Sonorilvoko liberigis lin. Estis amiko, kiu 
venis por vespermanĝi. 

S-ino Orelo submetis la kazon al li. 
Koncerne aĉetadon de nova pluvombrelo, tio 
estis finita, ŝia edzo ne plu havos tion. 

La amiko prudente argumentis: 

— Tiam, sinjorino, l difektos liajn 
vestaĵojn, kiuj evidente pli multe valoras. 

La malgranda virino, ĉiam furioza, 
respondis : 

— Tiam li prenos kuirejan pluvombrelon, 
mi ne donos al li novan el silko. 

Je tiu penso, Orelo ribelis. 

— Tiam mi demisios! Sed mi ne iros al la 
Ministerio kun kuireja pluvombrelo. 

La amiko reparolis : 

— Faru regarni tiun ĉi, tio ne multekostas. 

S-ino Orelo, furiozigata, balbutis : 

— Necesas almenaŭ ok frankojn por fari 
ĝin regarni. Ok frankoj kaj dek ok frankoj 
faras dudek ses! Dudek ses frankojn por unu 
pluvombrelo, sed tio estas frenezaĵo! Tio estas 
ekstravaganco! 

La amiko, malriĉa burĝo, estis bone 
inspirinta : 

—Pagigu tion per via Asekuro. La asekuraj 
kompanioj pagas la brulintajn objektojn, 
kondiĉe ke la damaĝo okazis en via loĝejo. 

Post tiu konsilo, la malgranda virino tute 
kvietiĝis; kaj post minuta pripenso, ŝi diris al 
sia edzo : 

— Morgaŭ, antaŭ ol iri al via Ministerio, 


vi vizitos la oficejojn de "La Patrina", por 

konstatigi la staton de via pluvombrelo, kaj 
insiste peti la pagon. 

S-ro Orelo eksaltis. 

— Dum mia tuta vivo, neniam mi aŭdacos! 
Dek ok frankoj estas perditaj, jen la tuto. Ni 
mortos pri tio. 

Kaj la postan tagon, li eliris kun 
marŝbastono. Feliĉe, estis bela vetero. 

Restante sola hejme, S-ino Orelo ne povis 
konsoliĝi pri la perdo de siaj dek ok frankoj. 
La pluvombrelo estis sur la tablo de la 
manĝoĉambro, kaj ŝi turnis ĉirkaŭ ĝi, ne 
sukcesante decidiĝi. 

Ŝi senĉese pensis pri la Asekuro, sed ŝi 
ankaŭ ne kuraĝis alfronti la mokemajn 
rigardojn de la sinjoroj, kiuj akceptos ŝin, ĉar 
ŝi estis timida antaŭ la mondumo, ruĝiĝante 
por nenio, embarasata tuj post kiam ŝi devis 
paroli al nekonatuloj. 

Tamen la postsopiro koncerne la dek ok 
frankojn suferigis ŝin, kiel vundo. Ŝi ne plu 
volis pensi pri tio, sed la memoro pri tiu 
malprofito dolore martelis ŝin. Tamen kion 
fari? La horoj pasis; ŝi decidis nenion. Poste, 
subite, kiel la malkuraĝuloj kiuj fariĝas 
bravuloj, ŝi decidiĝis: 

— Mi iros, kaj mi ja vidos ! 

Sed unue necesis, ke ŝi pretigu la 
pluvombrelon, por ke katastrofo estu plena, 
kaj la kaŭzo facile defendebla. Ŝi ekprenis 
alumeton sur la kameno, kaj faris, inter la 
bartoj, grandan bruldifekton, larĝan kiel la 
mano; poste ŝi delikate rulis tiun, kiu restis de 
la silko, fiksis la restaĵon per la elasta ŝnureto, 
surmetis sian ŝalon kaj sian ĉapelon, kaj 
rapidpaŝe malsupreniris la straton de Rivoli, 
en kiu troviĝis la Asekuro. 

Sed, samtempe kiam ŝi alprosimiĝis, ŝi 
malrapidigis sian irmanieron. Kion ŝi tuj diros? 
Kion oni tuj respondos al ŝi? 

Ŝi rigardis la domnumerojn. Ŝi havis 
ankoraŭ dudek ok numerojn antaŭ ŝi. Bonege! 
Ŝi povis pripensi. Ŝi iradis malpli kaj malpli 


rapide. Subite ŝi ektremis. Jen la pordo, sur 

kiu brilas oraj literoj: « La Patrina, Asekura 
Kompanio Kontraŭ la Incendio. » Jam! Ŝi 
haltis dum momenteto, anksia, honta, poste 
preterpasis, poste revenis, poste denove 
preterpasis, kaj poste ankoraŭ revenis. 

Fine ŝi diris al si : 

- Tamen, endas ke mi eniru. Pli bone 
estas frue ol malfrue. 

Sed, penetrante en la domon, ŝi sentis, ke 
ŝia koro pulsbatis. 

Ŝi eniris en vastegan ĉambron, kiu havis 
giĉetojn sur ĝia tuta periferio, kaj ĉe ĉiu giĉeto, 
oni ekvidis virkapon, kies korpo estis maskita 
per dratreto. 

Sinjoro aperis, kunportante paperojn. Ŝi 
haltis, kaj per timida voĉeto : 

— Pardonu, sinjoro, ĉu vi povus diri al mi, 
kien oni devas sin direkti por repagigi al si la 
brulintajn objektojn. 

Li respondis per sonora Voĉo : 

— Unuan etaĝon, maldekstre. En la oficejo 
de la sinistroj. 

Tiu vorto ankoraŭ plimulte timigis ŝin; 
kaj ŝi emis fuĝi, nenion dirante, rezignante 
siajn dek ok frankojn. Sed la penso pri tiu 
sumo, rekuraĝigis ŝin, kaj ŝi supreniris, 
spirmanka, haltante ĉe ĉiu ŝtupo. 

En la unua etaĝo, ŝi ekvidis pordon, ŝi 
frapis. Klara voĉo ekkriis : 

— Eniru! 

Ŝi eniris, kaj ŝi troviĝis en granda ĉambro, 
en kiu tri sinjoroj, starantaj, ordenitaj, solenaj, 
interbabilis. 

Unu el ili demandis al ŝi : 


— Kion vi deziras, sinjorino ? 


Ŝi ne plu trovis siajn vortojn, ŝi 
ripetbalbutis : 

— Mi venas... mi venas... por... por 
sinistro. 


La sinjoro, ĝentila, indikis seĝon. 

— Bonvolu sidiĝi, mi estos je via dispono 
post unu minuto. 

Kaj, sin turnante al la du aliaj, li daŭrigis 


la konversacion. 

— La Kompanio, sinjoroj, ne kredas sin 
deviginta rilate al vi por plimulte ol kvarcent 
mil frankojn. Ni ne povas akcepti viajn 
depostulojn koncerne la cent mil frankojn, 
kiujn vi plie pretendas pagigi al ni. Cetere la 
taksado... 

Unu el la du aliaj interrompis lin : 

— Sufiĉas, sinjoro, la tribunaloj decidos. 
Ni povas fari nenion alian ol foriri. 

Kaj ili eliris post pluraj ceremoniaj 
salutoj. 

Ho! Se ŝi aŭdacus foriri kun ili, ŝi farus 
tion; ŝi fuĝus, forlasante la tuton! Sed ĉu ŝi 
povus fari tion? La sinjoro revenis, kaj diris 
kliniĝante : 

— Kiel mi povas helpi al vi, sinjorino? 

Ŝi malfacile artikulacis : 

— Mi venas por... por tio. 

La direktoro mallevis la okulojn, kun 
naiva miro, al la objekto, kiun ŝi aletendis al 
l. 

Ŝi provadis, per tremanta mano, demeti la 
kaŭĉukan ŝnureton. Post kelkaj klopodoj, ŝi 
sukcesis, kaj abrupte malfermis la ĉifonan 
skeleton de la pluvombrelo. 

La viro, per kompata tono, eldiris : 

— Ĝi ŝajnas al mi ja malsana. 

Ŝi hezite deklaris : 

— Ĝi kostis al mi dudek frankojn. 

Li miris : 

— Vere! Tiom multekosta! 

— Jes, ĝi estis bonega. Mi volis konstatigi 
al vi ĝian staton. 

- Bonege; mi vidas. Bonege. Sed mi ne 
komprenas tion, kio povas koncerni min. 

Maltrankvilo ekkaptis ŝin. Eble, ke tiu 
kompanio ne pagu la etajn objektojn, kaj ŝi 
diris: 

— Sed... ĝi estis bruligita... 

La viro ne neis : 

— Mi ja vidas tion. 

Ŝi gape restadis, ne plu sciante kion diri; 
kaj, subite, ekkonsciante pri sia forgeso; ŝi 


rapidege prononcis : 

- Mi estas S-ino Orelo. Ni estas 
asekurataj ĉe "La Patrina", kaj mi venas por 
postuli al (de) vi la prezon de tiu damaĝo. 

Ŝi hastis aldoni, pro la timo de firma 
malkonsento: 

— Mi nur demandas, ke vi regarnigu ĝin. 

La direktoro, embarasata, deklaris : 

- Sed... 
ombrelvendistoj. Ni ne povas zorgi pri tiaj 
flikadoj. 

La malgranda virino sentis reveni sian 
memfidon. Endis barakti. Do ŝi baraktos! Ŝi 


ne plu timis; Ŝi diris : 


sinjorino... ni ne estas 


— Mi nur petas, ke vi pagu al mi la prezon 
de la flikado. Mi mem ja farigos ĝin. 

La sinjoro ŝajnis konfuzita. 

— Vere, sinjorino, por tia ripareto. Neniam 
oni postulas monkompenson de ni por 
akcidentoj, kies graveco estas tiel malgranda. 
Konsentu pri tio, ke ni ne povas repagi, la 
poŝtukojn, la gantojn, la balailojn, la 
pantoflojn, ĉiujn etajn objektojn, kiuj riskas 
ĉiutage suferi averiojn per fajro. 

Ŝi fariĝis ruĝa, sentante la koleron invadi 
ŝin : 

— Sed, sinjoro, en la lasta monato 
decembro, ni suferis kamenfajron, kiu kaŭzis 
almenaŭ kvincent frankojn da damaĝoj; S-ro 
Orelo nenion reklamaciis al la kompanio; tial 
estas ja justa, ke hodiaŭ ĝi pagu al mi mian 
pluvombrelon! 

La direktoro, divenante la mensogon, 
ridetante diris : 

— Vi malkontestos, sinjorino, ke estas ja 
mirinde, ke S-ro Orelo, kiu nenion postulis por 
damaĝo je kvincent frankoj, venu por postuli 
la repagon de pluvombrela flikado je kvin aŭ 
ses frankoj. 

Ŝi tute ne konsterniĝis, kaj replikis : 

— Pardonu, sinjoro, la damaĝo je kvin 
cent frankoj koncernis la monon de S-ro Orelo, 
dum la damaĝo je dek ok frankoj koncernas la 
monon de S-ino Orelo, kaj tio ne estas la sama 


afero. 

Komprenante, ke ŝi ne forlasus lian 
oficejon, kaj li estis perdonta sian tagon, li 
rezignacie demandis : 

— Nu, bonvolu diri al mi, kiamaniere la 
akcidento okazis. 

Ŝi sentis la proksiman venkon, kaj 
ekrakontis : 

— Jen, sinjoro: mi posedas en mia vestiblo 
ian aĵon el bronzo, en kiu oni metas la 
pluvombrelojn kaj la marŝbastonojn. Do antaŭ 
kelkaj tagoj, enirante, mi enen metis la 
pluvombrelon. Endas diri al vi, ke ĝuste super 
estas tabuleto por meti la kandelojn kaj la 
alumetojn. Mi aletendas la brakon, kaj mi 
ekprenas kvar alumetojn. Mi frotas unu; ĝi 
fuŝas. Mi frotas alian; ĝi ekbrulas kaj tuj 
estingas. Mi frotas la trian; ĝi faras la samon. 

Le direktoro interrompis ŝin por meti 
spritaĵon : 

— Ili do estis alumetoj de la registaro“, 
ĉu ? 

Ŝi ne komprenis, kaj daŭrigis : 

— Tio povas esti. Ĉiuokaze estas, ke la 
kvara flamiĝis, 


kaj mi eklumigis mian 


kandelon; poste mi eniris en mian 


dormoĉambron por enlitiĝi. Sed post 
kvaronhoro, ŝajnis al mi, ke io brulodoris. Mi 
ĉiam timas la fajron. Ho! Se iam ni suferus 
sinistron, tio ne estus mia kulpo! Des pli, ke 
ekde la kamenfajro, pri kiu mi parolis al vi, mi 
angoras. Do mi ellitiĝas, mi eliras, mi serĉas, 
mi flaras ĉie kiel ĉashundo, kaj fine mi 
ekvidas, ke mia pluvombrelo brulas. Probable 
ke alumeto falis enen. Vi vidas en kia stato tio 
igis ĝin... 

La direktoro rezignaciis; li demandis: 

— Je kiom vi taksas la damaĝon ? 

Ŝi restis senparola, ne aŭdacante difini 
prezon. Kaj ne volante troabunde, ŝi diris : 

— Faru regarni ĝin vi mem. Mi fidas al vi. 

Li malakceptis: 

— Ne, sinjorino, mi ne povas. Diru al mi 


kiom vi petas. 

— Sed... 


sinjoro, mi ne volas fraŭdi vin, mi... ni tuj 


ŝajnas al mi... ke... Nu vidu, 
faros = aferon. €-oAMi kunportos mian 
pluvombrelon al fabrikisto, kiu regarnos ĝin 
per bona silko, per daŭra silko, kaj mi alportos 
al vi la fakturon. Ĉu tio taŭgas al vi ? 

— Perfekte, sinjorino, konsentite. Jen la 
noto por la kasisto, kiu repagos vian elspezon. 

Kaj li aletendis karton al S-ino Orelo, kiu 
ekkaptis ĝin, poste ŝi stariĝis, kaj dankante 
eliris, hastante troviĝis ekstere, pro la timo, ke 
li ŝanĝu la decidon. 

Nun ŝi gajpaŝe iradis tra la strato, 
serĉante pluvombrelan komerciston, kiu 
ŝajnus al ŝi eleganta. Kiam ŝi trovis butikon, 
kiu aspektis riĉa, ŝi eniris, kaj per aplomba 
voĉo diris : 

- Jen pluvombrelo, kiu bezonas 
renovigon per silko, per tre bona silko. Uzu 
tion, kion vi havas pli bone. Mi ne domaĝas la 
elspezon. 

La 10an de februaro 1884 
“Inter 1872 kaj 1992, en Francio, la fabrikado 
de alumetoj koncernis monopolon de la Ŝtato. 


esperantigis 


Noel Lecomte 


(Francujo) 

